Page:Underwoods, Stevenson, 1887.djvu/140

116 For noo, unfaithfü' to the Lord

Auld Scotland joins the rebel horde;

Her human hymn-books on the board

She noo displays:

An' Embro Hie Kirk's been restored

In popish ways.

O punctum temporis for action

To a' o' the reformin' faction,

If yet, by ony act or paction,

Thocht, word, or sermon,

This dark an' damnable transaction

Micht yet determine!

For see—as Doctor Begg explains—

Hoo easy 't's düne! a pickle weans,

Wha in the Hie Street gaither stanes

By his instruction,

The uncovenantit, pentit panes

Ding to destruction.